ראש מטה הכוחות המזוינים הוא הדרג הפיקודי העליון בכוחות המזוינים של פורטוגל. הוא כפוף לשר ההגנה הלאומי והוא היועץ הצבאי הישיר של ממשלת פורטוגל. מקביל לתפקיד הרמטכ"ל בצה"ל.
ב-1950, כחלק מהפקת לקחי מלחמת העולם השנייה, והצורך להתאים את הכוחות המזוינים הפורטוגזיים לתקנים של נאט"ו, הוקם המטה הכללי שנועד לתאם בין מפקדי צבא פורטוגל והצי הפורטוגזי (בשלב זה עוד לא הוקם חיל האוויר הפורטוגזי). במקביל הוקמה המזכירות הכללית להגנה הלאומית אשר נועדה להיות ארגון התכנון של הכוחות המזוינים. ב-1969 החליטה ממשלת פורטוגל כי המזכירות הכללית תהפוך למטה הכללי החדש, והחלו צעדים להתאמתה לתפקיד זה. ב-1974 הושלם ההליך, והמזכירות הכללית הפכה למטה הכללי החדש.
ראשי המטות של הזרועות השונות בכוחות המזוינים (הצבא, הצי, חיל האוויר ומשמר הרפובליקה), כפופים לראש מטה הכוחות המזוינים. מפקד חיל החימוש לעומת זאת, כפוף ישירות לשר ההגנה. עם זאת בעיתות מלחמה גם חיל החימוש מוכפף לראש מטה הכוחות המזוינים.
כריס אוניל
כריסטופר ריצ'רד אוניל (באנגלית: Christopher Richard O'Neal; נולד ב-4 באפריל 1994) הוא שחקן קולנוע וטלוויזיה אמריקאי.
ביוגרפיה.
אוניל, תושב טינק, ניו ג'רזי למד בתיכון טינאק. הוא הופיע במספר פרסומות ובמערכון בתוכנית המערכונים "סאטרדיי נייט לייב" לפני שקיבל את התפקיד הראשון שלו בטלוויזיה.
קריירה.
התפקיד הגדול הראשון של אוניל היה בסדרה הקומית של ניקלודיאון משנת 2012 "How to Rock", כשגילם את התפקיד של קווין ריד, סטודנט טרי בתיכון שהוא המתופף של להקת "Gravity 5". באותה שנה הוא גם הנחה את תוכנית הטלוויזיה של ערוץ ניקלודיאון, "You Gotta See This", לצד נואה קרופורד.
בשנת 2013 לאוניל שיחק בסרט הטלוויזיה של ניקלודיאון "Swindle". בשנת 2016 הוא לוהק לתפקיד ראשי בסדרת הדרמה של נטפליקס משנת 2017 "אקדמיית החממה".
מזוין
אנטוניו דה סילבה ריביירו
אנטוניו מנואל פרננדש דה סילבה ריביירו (בפורטוגזית: António Manuel Fernandes da Silva Ribeiro; נולד ב-14 באוקטובר 1957) הוא אדמירל פורטוגזי המשמש כראש מטה הכוחות המזוינים (מקביל לרמטכ"ל) של הכוחות המזוינים של פורטוגל מאז 1 במרץ 2018.
ביוגרפיה.
ריביירו נולד בפומבל ב-14 באוקטובר 1957. ב-1974 הוא הצטרף לבית הספר הימי של הצי, וסיים את לימודיו ב-1978. הוא הוצב כנווט על סיפון NRP São Gabriel (A5206) ולאחר מכן שימש כקצין בכיר על סיפון NRP Save (P1161). הוא שימש גם כראש שירות הניווט של NRP Comandante João Belo (F480), והפך לראש המרכז ללימודים טכניים-ימיים, וכן שימש כנציג באיגוד הפורטוגזי למשאבי מים ומשאבים הידראוליים.
בין תפקידיו השונים בשנים הבאות: סגן המנהל הטכני לשיתוף פעולה עם מדינות אפריקה דוברות פורטוגזית, ראש מדור פרסומים ימיים, סגן ראש אגף דינמיקת חופים במכון ההידרוגרפי הפורטוגזי. הוא שימש גם כמפקד הספינה NRP Almeida Carvalho (A527) וכסגן ראש המחלקה למחקרים אסטרטגיים וצבאיים במנהל הכללי למדיניות הגנה לאומית.
כמו כן, היה ראש מדור תכנון כוחות באגף התכנון במטה הימי, יועץ במוסד לביטחון לאומי, מנהל מחקר ותפעול בשירות ההגנה האסטרטגית והמידע הצבאי וכמפקד NRP Almeida Carvalho (A527). הוא שימש גם כמנהל הכללי של המכון ההידרוגרפי הפורטוגזי, הפך לרכז המחלקה לאסטרטגיה ולפרופסור לאסטרטגיה ותכנון אסטרטגי במכון המלחמה הימי העליון, והפך לראש אגף התכנון במטה הימי. ב-9 בדצמבר 2016 הוא מונה לראש מטה הצי הפורטוגזי. ב-1 במרץ 2018 הוא קודם לתפקיד ראש מטה הכוחות המזוינים (מקביל לרמטכ"ל).
משרד ההגנה (איטליה)
משרד ההגנה (באיטלקית: Ministro della Difesa) הוא משרד בממשלה האיטלקית, האחראי על יישום מדיניות הביטחון של איטליה. בראשו עומד השר, חבר הממשלה.
משרד ההגנה נוצר ב-4 בפברואר 1947 כאיחוד של שלושה משרדים שונים: משרד המלחמה, משרד הצי ומשרד חיל האוויר. השר העומד בראש המשרד אחראי על ניהולם השוטף של הכוחות המזוינים של איטליה, כמו גם על גיוסם בשעת הצורך. הוא מדווח ישירות לראש הממשלה. ראש מטה ההגנה מדווח ישירות לשר. השר חבר במועצת השרים של איטליה ובמועצה העליונה.
לורנצו גואריני מהמפלגה הדמוקרטית מכהן כשר ההגנה מאז 5 בספטמבר 2019.
נאדיה (סרט)
נאדיה הוא סרט קולנוע ישראלי משנת 1986 בבימויו של אמנון רובינשטיין, עם חנה אזולאי הספרי, יובל בנאי ומאיר בנאי בתפקידים הראשיים.
התסריט נכתב על ידי איתן גרין בהשתתפות גלילה רון-פדר ואמנון רובינשטיין והוא מבוסס על רב המכר "נאדיה" של גלילה רון פדר משנת 1985.
העלילה היא על נערה ערביה בת 16 מהכפר הערבי במשולש, שחלומה הוא להיות רופאה. כדי להגדיל את סיכוייה להתקבל לאוניברסיטה היא נרשמת בעידוד אביה לפנימייה תיכונית יהודית. המפגש בינה לבין התלמידים היהודים טעון במצבים רגישים, מביכים וכואבים על רקע מוצאה.
הסרט צולם בכפר מייסר, כפר קרע והכפר הירוק.
יוני רכטר הלחין את פסקול הסרט. מאיר בנאי מבצע את שירו "חלומות אחרים" וגידי גוב משמיע ברקע בסיום את השיר "שוב נפגשים" למילים של עלי מוהר.
תקציר העלילה.
נאדיה (חנה אזולאי הספרי) היא נערה בת 16 בכפר מייסר. היא חולמת להיות רופאה כמו בת דודתה נאג'לה (סלווה נקארה) שעובדת כרופאה בכפר. כדי להגדיל את סיכוייה להתקבל לאוניברסיטה היא מחליטה להמשיך את לימודיה בפנימייה יהודית למרות התנגדות חבריה בכפר. אביה (יוסף אבו ורדה) תומך בהחלטת בתו למרות שיודע שלא יהיה לה קל בפנימייה.
חברותיה לחדר הן נורית (אוסי הלל) ותמי (רי רוזנפלד) מדריך הכיתה שלהם הוא אודי (מאיר סוויסה).
שני התלמידים הבולטים בכיתה הם רונן (יובל בנאי) ודני (מאיר בנאי). רונן מנסה להתחיל אתה למורת רוחה של חברתו תמי אך נאדיה דוחה אותו.
דני גונב רכב ומזמין את רונן נורית ותמי לנסיעה. הם נתפסים לפני שהמשטרה מגלה זאת, והמנהל (יהודה אפרוני) מזהיר אותם כי הם נשארים בפנימייה על תנאי שלא יבצעו עבירה נוספת.
קבוצה של "שמיניסטים" תופסים את עודד (צביקה קורמן/כרמון), מתעללים בו וגוזרים את שערותיו באופן משפיל. רונן ודני מתכננים נקמה. תלמידי הכיתה חודרים למגורי השמיניסטים, מבריחים אותם החוצה למלכודת של דני ורונן ששוטפים אותם בזרמי מים מצינורות.
מתחוללת מהומה בפנימייה והמנהל מזמן את רונן ודני ומורה להם לארוז את מזוודותיהם ולעזוב את הפנימייה. מתחולל מרד וכל התלמידים מתייצבים עם המזוודות לשם הזדהות חוץ מנאדיה שמהססת אך לבסוף מצטרפת אליהם והמנהל נכנע מחזיר את כולם לחדרים.
נאדיה חוזרת לכפר ונפגשת עם מועצת התלמידים שמקבלים אותה בקרירות ובביקורת. היא מצליחה לשכנע את אחיה ג'אמל (כאמל שפיק מלאק) ואת עבד (ריפעת חארב) לארגן תחרות כדורגל עם תלמידי הפנימייה.
עודד מארגן קבוצת כדורגל בפנימייה ומאמן אותה. נקבע תאריך לתחרות אך לפתע מתרחש פיגוע תופת בחדרה בו נהרגים חמישה ונפצעים עשרות. התלמידים משמיעים קריאות נגד הערבים ונאדיה יודעת כי זה מכוון כלפיה. היא מחליטה לעזוב את הפנימייה ולחזור לכפרה.
במגרש הכדורגל מחכים השחקנים הערבים לתלמידי הפנימייה ובטוחים שלא יגיעו. גם נאדיה מיואשת ומתחילה לעזוב אך לפתע מגיע האוטובוס עם שחקני הפנימייה וחיוך גדול מופיע על פניה.
היפוטרוכואיד
היפוטרוכואיד היא רולטה המתחקה אחרי נקודה המחוברת למעגל ברדיוס "r" המתגלגל סביב החלק הפנימי של מעגל קבוע ברדיוס "R", כאשר הנקודה נמצאת במרחק "d" ממרכז המעגל הפנימי.
התיאור הפרמטרי עבור היפוטרוכואיד הוא:
כאשר formula_3 היא הזווית שנוצרת מהאופקי והמרכז של המעגל המתגלגל (אלה אינן קואורדינטות קוטביות כי formula_3 אינה הזווית הקוטבית). כאשר formula_3 נמדד ברדיאנים, הוא לוקח ערכים מ formula_6 עד formula_7 כאשר LCM הוא הכפולה המשותפת המינימלית .
מקרים מיוחדים כוללים את ההיפוציקלואיד כאשר "d" = "r," והאליפסה כאשר "R" = 2"r".
כלי הספירוגרף הקלאסי מתחקה אחר עקומות היפוטרוכואידיות ואפיטרוכואידיות .
שלמה סולימאן אלסנג'ארי
הדותהו
הדותהו היה פייטן ארץ-ישראלי שפעל במאה השישית. כתב מחזור קדושתאות על עשרים וארבע משמרות הכהונה, שהשתמר בחלקו.
זמנו.
על פי מבנה פיוטיו של הדותהו שיער עזרא פליישר שזמנו של הדותהו היה בין זמנם של יניי ורבי אלעזר הקליר ושהוא בן דורו של שמעון בן מגס, כלומר במאה השישית כאשר הביזנטים עדיין שלטו בארץ ישראל. יעקב עציון הוסיף הוכחה להשערה זו מכך שכתב היד שבו נתגלו פיוטי הדותהו למשמרות הוא מהקדומים שבכתבי היד שבגניזה ומופיעים בו רק פיוטים פרי עטם של הפייטנים הקדומים יוסי בן יוסי וייני ואין בו פיוטים מאת הקליר (חוץ מכמה פיוטים שנוספו על ידי מעתיק אחר בתקופה מאוחרת יותר). עוד הוכיח עציון שהדותהו חי בתקופה הביזנטית מכך שאינו מזכיר את הערבים בפיוטיו ואם היה חי תחת שלטון ערבי היה מתבקש שינצל את הקדושתא על משמרת פתחיה שמכונה 'אכלה ערב' לתפילה על גאולה מהערבים כמו שהקדיש את הקדושתא על משמרת אימר שכינויה 'יוונית' לתפילה על גאולה מהיוונים ואת הקדושתא על משמרת הפיצץ שכינוייה 'נצרת' לבקש על גאולה מהנוצרים.
הפולמוס על זהותו.
לא ידועים פרטים על חייו של הדותהו וכל המידע עליו הוא השערות המבוססות על סגנון פיוטיו.